Įlanka
Įlanka – vandenyno, jūros, ežero ir kitų vandens telkinių dalis, gana toli įsiterpusi į sausumą, bet susisiekianti su pagrindine jo dalimi. Susidaro per kalnodaros, erozinius ir kitokius veiksnius. Kartais dėl didelio vandens ploto jos vadinamos jūromis: Meksikos, Persijos, Hudsono ir kt. įlankos – jūros. Didesnės įlankos turi savo pavadinimus. Vienos iš didžiausių įlankų yra: Bengalijos įlanka Aliaskos įlanka Biskajos įlanka Didžioji Australijos įlanka Gvinėjos įlanka ir kt. Siauros, gilios įlankos su aukštais krantais vadinamos fiordais.